Ջոն Բիլեզիքջյան

Ջոն Բիլեզիքջյան (, ), ամերիկահայ երաժիշտ և կոմպոզիտոր։ Առավել հայտնի է որպես ուդի վարպետ, նաև նվագել է ջութակ, մանդոլին և դմբեկ։ Եղել է ավանդական և ժամանակակից երգիչ, երգել է հայերեն, նաև թուրքերեն, ասորերեն, անգլերեն և Էթնիկ երաժշտության մեջ հայտնի է եղել որպես մենակատար՝ հանդես գալով ճանաչված արտիստների հետ համագործակցություններով։ Լագունա Հիլզում, Կալիֆոռնիա, հիմնել է իր սեփական ձայնագրման ընկերությունը՝ Dantz Records-ը, կատարելով բազմաթիվ ձայնագրություններ և տասնյակ ֆիլմերի սաունդթրեքեր։

Գործունեություն 
Ջոն Բիլեզիքջյանը համագործակցել է Լեոնարդ Քոհենի հետ «Recent Songs» (1979) ալբոմի թողարկման հարցում՝ շրջագայել նրա հետ կենդանի համերգների ընթացքում, որի արդյունքում 1994 թվականին թողարկվել է Cohen Live ալբոմը և 1979 թվականին ձայնագրված The Smokey Life Tour-ը։ Քոհենի 1988 թվականին թողարկված I'm Your Man ալբոմում նվագել է ուդ։

1992 թվականին համագործակցել է բրիտանացի երգիչ Ռոբերտ Փալմերի հետ վերջինիս Ridin' High ալբոմի համար, որտեղ ուդ և դամբեկ է նվագել «Want You More»-ում։

1997 թվականին համագործակցել է մեքսիկացի երգիչ Լուիս Միգելի հետ՝ վերջինիս Romances ալբոմում նվագելով մանդոլին և 1994 թվականին Պլասիդո Դոմինգոյի հետ De Mi Alma Latina և 1999 թվականին՝ Por Amor ալբոմներում։

2002 թվականին միացել է Brothers of the Baladi համաշխարհային երաժշտական խմբին՝ ձայնագրվելով նրանց Hope ալբոմում։ Նվագել է նաև ամերիկահայ երաժիշտ Արմեն Չաքմաքյանի և երգիչներ Ռուբեն Ալթիփարմաքյանի և Էնդի Մադադյանի հետ։

Նվագել է բազմաթիվ նվագախմբերի հետ, ներառյալ Լոս Անջելեսի ֆիլհարմոնիկ նվագախումբը, Լոս Անջելեսի մանդոլինային նվագախումբը, The Pacific Palisades Symphony-ին։ 2005 թվականին նվագել է Boston Pops Orchestra-ի հետ որպես մենակատար՝ նշելով, որ առաջին անգամ ուդի մենահամերգով հանդես է եկել այդ բեմում։ Ավելի ուշ The Pasadena Pops Orchestra-ի հետ հանդես է եկել որպես բուզուկիի մենակատար։ Նվագել է Ալբերտո Միզրահիի, Բալադի եղբայրների, Սթիվ Յանգի, Դեյվիդ Սուչի, Ռադիմ Զենկլի ձայնագրություններում։

Մահացել է 2015 թվականի հունվարի 19-ին, երիկամների հիվանդությունից, 66 տարեկան հասակում։

Սկավառակագրություն 
(Ընտրյալ)
1995: Music from the Armenian Diaspora
1999: Tapestry of the Dance
2007: Atlantis
2008: All-Time Armenian Favorites
2009: Sounds of the Middle East
2012: Pomegranate

Կենդանի կատարումներ
America's Oud Virtuoso Recorded in Concert Live at the Wilshire Ebell Theatre in Los Angeles

Համագործակցություններ
1992: Sephardic Songs of Love and Hope Canticas Sephardis de Amor y Esperansa (Gordon Lustig, John Bilezikjian & Judy Frankel)
2002: The Music of "La Danse Orientale" – John Bilezikjian and Aziz Khadra

Գրքեր 
2006: John Bilezikjian, Hal Leonard Oud Method (ներառյալ ուղեկցող CD) (Հալ Լեոնարդ կորպորացիայի կողմից)

Ծանոթագրություններ

Արտաքին հղումներ 
 Dantz Records
 john Bilezikjian Foundation 
 
 Don Heckman: ″Musician John Bilezikjian dies at 66; master of the Middle Eastern oud.″ Obituary in the Los Angeles Times, January 27, 2015

Ամերիկահայ ջութակահարներ
Ամերիկահայ կոմպոզիտորներ
ՀԹՎ 2023 հոդվածներ